KYK: Snuiter wys Ope die middelvinger | Netwerk24
KYK: Snuiter wys Ope die middelvinger
17 Januarie 2019 13:01
Tennis se grootste snuiter, Yulia Putintseva van Kazakstan. Foto: Getty Images
Yulia Putintseva van Kazakstan het Bernard Tomic as die grootste snuiter op die Australiese Ope vervang toe sy ’n reeds opgewerkte Melbourne Park-skare met die middelvinger-saluut gegroet het.
Putintseva looks dissappointed about the crowd ?? pic.twitter.com/h4pU3PNnH5
— LorenaPopa???‍?? ?????? (@popalorena) January 16, 2019
Die 24-jarige Putintseva het Woensdagaand ’n wipplank-wedstryd teen die Switser Belinda Bencic met 7-5, 4-6, 6-2 verloor en die Herald Sun berig sy het haar frustrasie op die toeskouers uitgehaal.
Sy het boonop byna nie die skeidsregter se blad geskud ná haar nederlaag nie en ’n tree verby die beampte se stoel geloop voordat sy haar hand uitgesteek het.
Haar titel as die grootste snuiter in tennis is nou vasgemessel nadat sy die tonge drie dae gelede los gehad het in ’n bisarre voorval met haar bitter teenstander Barbora Strycova.
Putintseva, 39ste op die wêreldranglys, het die kragmeting met 6-4, 7-6(7-1) gewen, maar dit was haar optrede by die net ná die stryd wat die oë laat rek het.
Die duo se gebruiklike bladskud het nie volgens plan verloop nie. Dit was om eerlik te wees bra onsportief, soos in die onderstaande video gesien kan word.
— LorenaPopa???‍?? ?????? (@popalorena) January 14, 2019
Strycova het Putintseva daarvan beskuldig dat sy wou wys wie is baas, al het sy reeds op die telbord koning gekraai.
“Ek druk die hand normaal, maar sy druk die hand baie hard! Hierdie beentjies, eina!” het Strycova daarna gesê.
“Ek het gevra: ‘Hoekom het jy dit gedoen?’ Toe sê sy: ‘Jy het my hand gedruk.’
“Ek sê toe: ‘Ek het jou hand normaal gedruk! Los dit net.’
“Ek het nie regtig omgegee nie. Dit is nie ’n groot kwessie nie. Maar hoekom?”
Dié kwessie is maar net een in ’n lang rits bladskud-dramas tussen die duo en hul teenstanders in die WTA-reeks.
Strycova het Elina Svitolina in Tokio in 2014 ’n les geleer in hoe om ordentlik blad te skud.
Ok, Strycova should learn Ostapenko how to do a real handshake! pic.twitter.com/DFqIffWZYa
— LorenaPopa???‍?? ?????? (@popalorena) August 8, 2017
Putintseva het op haar beurt in 2017 Magda Linette nie eens in die oë gekyk toe die Pool haar op die Volvo-ope in Charleston geklop het nie.
Blink and you will miss the "handshake". ??#putintseva #niculescu #miamiopen pic.twitter.com/zLWmtuOzWu
— Ashish TV ???? (@Ashish__TV) March 21, 2018
Dan was daar ook die voorval op die Citi-ope in Washington in 2016 toe Putintseva in haar kragmeting teen Varvara Flink so baie gekla het, dat die skeidsregter geweier het om haar blad te skud!
NOT A DRILL. UMPIRE DENIED POOTS HANDSHAKE. @CitiOpen pic.twitter.com/H3RyjHeyS9
— Matthew ?? (@MRisingStar18) July 19, 2016
Meer oor: Australiese Ope | Tennis | Wta | Atp | Bernard Tomic | Melbourne
Murray slaan kishou na tennisbase
Serena word ‘ouma’; praat oor swart pop